Accident grav în Miercurea Ciuc: un tren a lovit o maşină, locomotiva a luat foc. Două persoane au fost găsite carbonizate.
Un accident grav a avut loc duminică în Miercurea Ciuc. Un tren a intrat în plin într-un autovehicul care a forțat trecerea la nivel cu calea ferată, iar locomotiva a fost cuprinsă de flăcări.
Accidentul a avut loc la Jigodin Băi, iar martorii oculari vorbesc despre mai multe persoane rănite sau decedate.Iniţial, informaţia nu a fost confirmată în mod oficial de autorităţi sau de echipele de salvatori. Ulterior, forţele de intervenţie au confirmat că în maşină sunt două persoane decedate, carbonizate.Trenul IR 1541, care circula pe ruta Miercurea Ciuc – Braşov, a lovit în plin o maşină aflată la tecerea la nivel cu calea ferată. Aceasta a fost împinsă pe o distanţă de circa 500 de metri. În urma impactului, maşina şi partea din faţă a locomotivei au luat foc.În misiune au fost trimise trei echipaje din cadrul Detaşamentului de Pompieri Miercurea Ciuc, cu o autospecială de stingere, una de descarcerare şi o ambulanţă SMURD.